CELEX: 62008TN0067
Language: bg
Date: 2008-02-11 00:00:00
Title: Дело T-67/08: Жалба, подадена на 11 февруари 2008 г. — Hedgefund Intelligence/СХВП — Hedge Invest (InvestHedge)

26.4.2008   
            
            
               BG
            
            
               Официален вестник на Европейския съюз
            
            
               C 107/30
            
         Жалба, подадена на 11 февруари 2008 г. — Hedgefund Intelligence/СХВП — Hedge Invest (InvestHedge)
   (Дело T-67/08)
   (2008/C 107/50)
   Език, на който е изготвена жалбата: английски
   Страни
   
      Жалбоподател: Hedgefund Intelligence Ltd (Лондон, Обединено Кралство) (J. Reed, Barrister и G. Crofton Martin, Solicitor)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Hedge Invest SGR P.A. (Милано, Италия)
   Искания на жалбоподателя
   Жалбоподателят иска Първоинстанционният съд:
   
               —
            
            
               да отмени решението на втори апелативен състав от 28 ноември 2007 година по преписка R 148/2007-2, с което жалбата се отхвърля;
            
         
               —
            
            
               да отхвърли възражението, направено от възразяващия;
            
         
               —
            
            
               да осъди СХВП и другата страна да понесат направените от тях съдебни разноски и да осъди другата страна да заплати съдебните разноски, направени от жалбоподателя пред отдела по споровете, пред апелативния състав и пред Първоинстанционния съд.
            
         Правни основания и основни доводи
   
      Заявител на марката на Общността: жалбоподателят
   
      Марка на Общността, предмет на спора: Фигуративна марка „InvestHedge“ за стоки и услуги от класове 9, 16, 36 и 41 — заявка за регистрация № 3 081 081.
   
      Притежател на марката или знака, на който е направено позоваване в процедурата по възражението: Hedge Invest SGR P.A.
   
      Марка или знак, на който е направено позоваване в подкрепа на възражението: Фигуративна марка на Общността „HEDGE INVEST“ за услуги в клас 36.
   
      Решение на отдела по споровете: уважава възражението за всички спорни услуги от класове 36 и 41; заявката за регистрация на общностна марка позволява да продължи процедурата на регистрацията за стоки, които не са спорни, от класове 9 и 16.
   
      Решение на апелативния състав: Отхвърля жалбата.
   
      Изложени правни основания: Жалбоподателят изтъква, че обсъждайки визуалната прилика на съответните марки в очите на неанглоезичните потребители, неоснователно апелативният състав е взел под внимание „търговското впечатление“ и е преценил, че това търговско впечатление е едно и също по отношение на двете конфликтни марки.
   В своята оценка за фонетичната прилика на конфликтните марки за неанглоезичните потребители, апелативният състав неоснователно е възложил тежестта на доказване на жалбоподателя.
   И накрая, апелативният състав не е взел под внимание в подходящия момент неоспореното искане, съгласно което между услугите от класове 36 и 41 съществувала само много ограничена и/или слаба степен на прилика.